**CENU APTAUJA NR. TNPz 2025/94**

**“Individuālo aizsardzības līdzekļu piegāde Talsu novada pašvaldības**

**tehnisko darbinieku nodrošināšanai”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: **Individuālo aizsardzības līdzekļu piegāde Talsu novada pašvaldības tehnisko darbinieku nodrošināšanai.**
	2. **Paredzamais līguma izpildes laiks:** 12 (divpadsmit) mēnešu laikā no līguma noslēgšanas brīža vai līdz summas 9 999,99 EUR (deviņi tūkstoši deviņi simti deviņdesmit deviņi *euro*, 99 centi), neieskaitot PVN, sasniegšanai. Preču pasūtījums tiek veikts pēc nepieciešamības un preces jāpiegādā ne vēlāk kā 10 (desmit) darba dienu laikā no katra pasūtījuma veikšanas brīža.
	3. **Preču piegādes adrese:** Kareivju iela 7, Talsi, Talsu novads, LV-3201.
2. **Piedāvājuma iesniegšanas vieta:**
	1. Piedāvājumus var iesniegt, nosūtot uz e-pastu iepirkumi@talsi.lv līdz **2025. gada 25. augustam plkst. 10:00.**
	2. Kontaktpersona: Talsu novada pašvaldības vecākais Darba aizsardzības speciālists Olga Hibnere, tālr. 25783791.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu, pretendentiem **obligāti** jānorāda: Pieteikums Nr. TNPz 2025/94 “Individuālo aizsardzības līdzekļu piegāde Talsu novada pašvaldības tehnisko darbinieku nodrošināšanai”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši Latvijas Republikas normatīvo aktu prasībām.
	2. Piedāvājumam pilnībā jāatbilst 1. pielikumam – Tehniskai specifikācijai un izvērstam finanšu piedāvājumam.
	3. Pretendents iepriekšējo 3 (trīs) gadu laikā (2023., 2024. un 2025. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros veikta apģērbu piegāde pašvaldības iestādēm un struktūrvienībām. Pie iesniedzamajiem dokumentiem jāpievieno aizpildīts 3. pielikums – Pretendenta kvalifikācija un pieredze.
	4. Piedāvājums jāiesniedz, aizpildot Pretendenta pieteikumu un finanšu piedāvājumu (2. pielikums), tehnisko specifikāciju un izvērstu finanšu piedāvājumu (1. pielikums).
	5. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam EUR bez PVN katrai individuālā aizsardzības līdzekļa vienībai atsevišķi. Piedāvāta cena nedrīkst pārsniegt 9 999,99 EUR (deviņi tūkstoši deviņi simti deviņdesmit deviņi *euro*, 99 centi) bez PVN.
5. **Samaksas nosacījumi:** Apmaksa tiek veikta 10 (desmit) darba dienu laikā pēc darbu pieņemšanas – nodošanas akta parakstīšanas un e-rēķina[[1]](#footnote-1) saņemšanas Talsu novada pašvaldības Centrālās pārvaldes e-adresē (\_DEFAULT@90009113532) sekundāri e-pasta adresē: pasts@talsi.lv.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā un izvērstā finanšu piedāvājumā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un tehniskajā specifikācijā un izvērstā finanšu piedāvājumā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu bez PVN.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā un izvērstā finanšu piedāvājumā noteiktajām prasībām.
1. *E – rēķins ir elektronisks dokuments, kas satur visu nepieciešamo informāciju par sniegto pakalpojumu vai iegādāto preci un atbilst ES standartam LVS NE 16931-1:2017 “Elektroniskie rēķini. 1. daļa. Elektrisko rēķinu pamatelementu semantisko datu modelis”, un ir sagatavots atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2. daļa: Standartam EN 16931-1 atbilstošo sintakšu saraksts”.* [↑](#footnote-ref-1)